**ΠΕΡΙΦΕΡΕΙΑΚΟ ΔΗΜΟΤΙΚΟ ΣΧΟΛΕΙΟ ΚΛΗΡΟΥ**

Λεωφ. Αρχιεπισκόπου Μακαρίου Γ΄66, Τ.Κ. 2600 Κλήρου, Λευκωσία Τηλ: 22632425 Τηλεομοιότυπο:22874308 Ηλεκτρονικό Ταχυδρομείο: dim-klirou-lef@schools.ac.cy

Ιστοσελίδα Σχολείου: http://dim-klirou-lef.schools.ac.cy

21/10/2022

**Αγαπητοί γονείς και κηδεμόνες,**

Σας πληροφορούμε ότι τη **Δευτέρα, 7/11/2022** τα παιδιά του σχολείου μας, μαζί με τις δασκάλες τους, θα πραγματοποιήσουν εκπαιδευτική εκδρομή στα **Λεύκαρα**.

Τα παιδιά θα επισκεφθούν την εκκλησία του Τιμίου Σταυρού, το Μουσείο και το εργοστάσιο λουκουμιών. Στη συνέχεια τα παιδιά θα έχουν την ευκαιρία να γευματίσουν και να ξεκουραστούν στο εστιατόριο «Το σπίτι των Ανέμων» στα Λευκαρα.

Όσα παιδιά επιθυμούν, μπορούν να παραγγείλουν φαγητό συμπληρώνοντας την πιο κάτω δήλωση και να την παραδώσουν **το αργότερο μέχρι την Δευτέρα, 31/10/2022** στην υπεύθυνη δασκάλα της τάξης τους μαζί με το αγώγιο του λεωφορείου που ανέρχεται στα **€6,00**. Τα χρήματα θα πρέπει να είναι μέσα σε κλειστό φάκελο στον οποίο θα αναγράφεται το όνομα του παιδιού απ’ έξω.

**Η αναχώρησή μας από το σχολείο θα γίνει στις 7:45 π.μ. ακριβώς και η επιστροφή μας υπολογίζεται γύρω στης 1:05 μ.μ**. Τη μέρα αυτή τα παιδιά μπορούν να φορέσουν ό,τι ρούχα θέλουν, μέσα στα επιτρεπτά βέβαια πλαίσια. Είναι καλύτερα επίσης να βάλουν αθλητικά παπούτσια ή “sneakers” για να μπορούν να παίζουν άνετα. Μαζί τους μπορούν να έχουν μία τσαντούλα με το φαγητό τους, νερό, χρήματα αν το επιθυμούν, χαρτομάντιλα, μικρό αντισηπτικό και πλαστικό σακούλι για τυχόν εμετούς ή άχρηστα.

Σας υπενθυμίζουμε ότι απαγορεύεται η μεταφορά ηλεκτρονικών παιχνιδιών και κινητών τηλεφώνων στα σχολεία Δημοτικής Εκπαίδευσης. **Για τον λόγο αυτό, σας παρακαλούμε να βεβαιωθείτε ότι τα παιδιά σας δε θα φέρουν τη μέρα αυτή ηλεκτρονικά παιχνίδια, κινητά τηλέφωνα και φωτογραφικές μηχανές στο σχολείο.**

Από το σχολείο

|  |  |  |
| --- | --- | --- |
| **ΠΡΟΣΦΕΡΟΜΕΝΑ ΦΑΓΗΤΑ** | **ΤΙΜΗ ΑΝΑ ΜΕΡΙΔΑ** | **ΔΗΛΩΣΗ** |
| Χάμπουργκερ με πατάτες και σαλάτα | €6,00 |  |
| Σουβλάκια (χοιρινά) με πατάτες και σαλάτα | €6,00 |  |
| Σουβλάκια (κοτόπουλο) με πατάτες και σαλάτα | €6,00 |  |
| Κοτομπουκές με πατάτες και σαλάτα | €6,00 |  |
| Χυμοί, νερό | €1.00 |  |

Το ποτό μπορούν να το αγοράσουν από το εστιατόριο.

Όνομα μαθητή/τριας: …………………………………………………………… Τάξη: ……………...